ai4bharat/Pralekha huggingface dataset:
કોર્પોરેટ બાબતોનું મંત્રાલય
છેલ્લાં ત્રણ વર્ષમાં સરકારે 3,82,581 શેલ કંપનીઓને બંધ કરી
શેલ કંપનીઓની ઓળખ કરવા અને બંધ કરવા માટે સરકારે એક વિશેષ ઝુંબેશ હાથ ધરી છે. નાણાકીય નિવેદનો ને સતત બે વર્ષ કે તેથી વધુ સમય સુધી ફાઇલ ન કરવાના આધારે કંપનીઓની ઓળખ કરવામાં આવી હતી અને કંપની એક્ટ, 2013ની કલમ 248 હેઠળ તથા કંપનીઝ એક્ટ 2016માં લાગુ કરવામાં આવેલ કાયદાની યોગ્ય કાર્યવાહી બાદ  3,82,581 કંપનીઓ છે, જે છેલ્લા ત્રણ વર્ષ દરમિયાન બંધ થઈ હતી. કેન્દ્રીય નાણાં અને કોર્પોરેટ બાબતોના રાજ્યમંત્રી શ્રી અનુરાગસિંહ ઠાકુરે આજે રાજ્યસભામાં એક પ્રશ્નના લેખિત જવાબમાં આ વાત કહી હતી.
"શેલ કંપની" શબ્દ કંપની એક્ટ હેઠળ વ્યાખ્યાયિત નથી. તે સામાન્ય રીતે સક્રિય વ્યવસાયિક કામગીરી અથવા નોંધપાત્ર સંપત્તિ વિનાની કંપનીના સંદર્ભમાં છે, જેનો કેટલાક કિસ્સામાં ગેરકાયદેસર હેતુ જેમ કે કરચોરી, મની લોન્ડરિંગ, માલિકીની અસ્પષ્ટતા, બેનામી સંપત્તિઓ વગેરે માટે ઉપયોગ થાય છે. "શેલ કંપની"ના કેસની તપાસ માટે સરકારે રચેલી સ્પેશિયલ ટાસ્ક ફોર્સે શેલ કંપનીઓને ઓળખવા માટે અને ચેતવણી રૂપે કેટલાક રેડ ફ્લેગ સૂચકાંકને ઉપયોગમાં લઈને કેટલીક ભલામણો કરી છે.
SD/GP/BT
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 170.21 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 9,94,891 થયું
- સક્રિય કેસનું ભારણ હાલમાં 2.35% છે
- સાજા થવાનો દર હાલમાં 96.46% નોંધાયો
- છેલ્લા 24 કલાકમાં 1,80,456 દર્દીઓ સાજા થયા, કુલ વધીને 4,08,40,658 દર્દીઓ સાજા થયા
- છેલ્લા 24 કલાકમાં ભારતમાં 67,597 નવા કેસ નોંધાયા
- દૈનિક પોઝિટિવીટી દર 5.02% પહોંચ્યો
- સાપ્તાહિક પોઝિટિવીટી દર હાલમાં 8.30% છે
- કુલ 74.29 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 13,46,534 ટેસ્ટ કરાયા
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
પ્રધાનમંત્રીની બાંગ્લાદેશના રાષ્ટ્રપતિ સાથે મુલાકાત
પ્રધાનમંત્રી નરેન્દ્ર મોદીએ આજે બપોરે હૈદરાબાદ હાઉસ ખાતે બાંગ્લાદેશના રાષ્ટ્રપ્રપતિ આદરણીય શ્રીમાન મોહમ્મદ અબ્દુલ હામીદ સાથે મુલાકાત કરી હતી.
આ મુલાકાત દરમિયાન બંને નેતાએ દ્વિપક્ષીય સંબંધોની ઉત્તમ સ્થિતિ અંગે ખૂબ જ સંતોષની લાગણી વ્યક્તિ કરી હતી. પ્રધાનમંત્રી શેખ હસીના તેમના પૂર્વનિર્ધારિત કાર્યોના કારણે પ્રત્યક્ષ મુલાકાતે ન આવી શક્યા હોવાથી તેમણે પાઠવેલો અભિનંદન સંદેશ દેશની મુલાકાતે આવેલા રાષ્ટ્રપતિએ પહોંચાડ્યો હતો. તેમણે પ્રધાનમંત્રીને તેમના દેશની મુલાકાત લેવા માટે બાંગ્લાદેશ સરકારનું આમંત્રણ પહોંચાડ્યું હતુ. આ આમંત્રણ સહર્ષ સ્વીકારવામાં આવ્યું હતુ. રાજદ્વારી ચેનલ દ્વારા મુલાકાતની તારીખો નક્કી કરવામાં આવશે તે અંગે બંને નેતાઓ સંમત થયા હતા.
પ્રધાનમંત્રી મોદીએ નોંધ્યું હતું કે બાંગ્લાદેશની મુક્તિના યુદ્ધમાં બનેલા દ્વિપક્ષીય સંબંધો ભારત માટે સર્વાધિક પ્રાથમિકતાએ રહ્યા છે. છેલ્લા પાંચ વર્ષમાં, જમીનની સરહદના સીમાંકન જેવા પડતર રહેલા સંખ્યાબંધ જટીલ પ્રશ્નોના ઉકેલ માટે બંને દેશોએ શ્રેષ્ઠ પરિપક્વતા અને ધીરજ દાખવી છે. બંગબંધુ શેખ મુજીબુર રહેમાન ની જન્મ શતાબ્દી અને 2021માં બાંગ્લાદેશની મુક્તિની 50મી વર્ષગાંઠની યોગ્ય ઉજવણીના સંયુક્ત પ્રયાસોના ભાગરૂપે, પ્રધાનમંત્રીએ ભારત અને બાંગ્લાદેશના વધતા જોડાણને નવા સ્તરે લઇ જવા પર ભાર મૂક્યો હતો.
બાંગ્લાદેશના રાષ્ટ્રપતિ 30 મે 2019ના રોજ નવી ભારત સરકારના શપથવિધિ સમારંભમાં હાજરી આપવા માટે આવ્યા હતા. આ વિશિષ્ટ મહેમાને અગાઉ ડિસેમ્બર 2014માં ભારતની રાજકીય મુલાકાત અને માર્ચ 2018માં પ્રથમ આંતરરાષ્ટ્રીય સૌર ગઠબંધનની પ્રથમ બેઠક માટે સત્તાવાર મુલાકાત લીધી હતી.
RP
(Visitor Counter : 136
પશુ સંવર્ધન, ડેરી અને મત્સ્ય ઉછેર મંત્રાલય
ગુજરાતમાં નર્મદા ખાતે 14 ઓગસ્ટ, 2023ના રોજ સર્વસમાવેશક વિકાસ હેઠળ પશુધન માટે 'એ-હેલ્પ' કાર્યક્રમ અને વંધ્યત્વ શિબિરનો શુભારંભ
આઝાદી કા અમૃત મહોત્સવના નેજા હેઠળ માનનીય કેન્દ્રીય પશુપાલન અને ડેરી મંત્રીએ ગુજરાત રાજ્યમાં વંધ્યત્વ શિબિરની સાથે 'એ-હેલ્પ'  કાર્યક્રમનું અનાવરણ કર્યું છે. ભારત સરકારનાં પશુપાલન અને ડેરી વિભાગ સર્વસમાવેશક વિકાસ અંતર્ગત પશુધન જાગૃતિ અભિયાનનાં ભાગરૂપે આ પહેલોની આગેવાની લઈ રહ્યું છે.
નર્મદા જિલ્લામાં યોજાયેલા લોકાર્પણ કાર્યક્રમ દરમિયાન માનનીય મંત્રીશ્રી પરષોત્તમ રૂપાલાએ પશુધન ક્ષેત્રના અને ખાસ કરીને ગુજરાતમાં સર્વગ્રાહી વિકાસમાં પશુધન અને મહિલાઓની મહત્વની ભૂમિકા અંગે પ્રકાશ પાડયો હતો. 'એ-હેલ્પ' કાર્યક્રમ અને વંધ્યત્વ શિબિર મહિલા સશક્તિકરણ, પશુધનની ઉત્પાદકતામાં વધારો કરવા અને આ ક્ષેત્રના સામાજિક-આર્થિક પરિદ્રશ્યને આગળ વધારવાની દિશામાં નોંધપાત્ર પગલું ભરી શકે છે.
આ લોકાર્પણ કાર્યક્રમમાં ભારત સરકારના પશુપાલન અને ડેરી વિભાગના અધિક સચિવ  સુશ્રી વર્ષા જોશી અને કામધેનુ યુનિવર્સિટીના વાઇસ ચાન્સેલર ડો.એન.એચ.કેલાવાલા પણ ઉપસ્થિત રહ્યા હતા.
'એ-હેલ્પ' કાર્યક્રમનો ઉદ્દેશ મહિલાઓને પ્રશિક્ષિત એજન્ટો તરીકે જોડીને સશક્ત બનાવવાનો છે, જેઓ રાષ્ટ્રીય ગોકુલ મિશન , પશુ ટેગિંગ અને પશુધન વીમા હેઠળ રોગ નિયંત્રણ, કૃત્રિમ ગર્ભાધાનમાં નોંધપાત્ર યોગદાન આપે છે. માનનીય મંત્રીએ ભારપૂર્વક જણાવ્યું હતું કે, આ પ્રયાસ ભારતના પ્રધાનમંત્રી શ્રી નરેન્દ્ર મોદીજીના વિઝનને અનુરૂપ સામાજિક-આર્થિક પ્રગતિને પ્રોત્સાહન આપીને મહિલા શક્તિના અનુકરણીય સંકલનનું કામ કરે છે.
સર્વસમાવેશક વિકાસ અંતર્ગત પહુધન જાગૃતિ અભિયાન હાલમાં ચાલી રહેલા આઝાદી કા અમૃત મહોત્સવને શ્રદ્ધાંજલિ સ્વરૂપે છે, જે સ્વતંત્રતા અને પ્રગતિની ભાવનાની ઉજવણી કરે છે. આ ઝુંબેશનો મર્મ ખેડૂતોને જ્ઞાન અને સંસાધનોથી સજ્જ કરવામાં રહેલો છે, જે પશુધનના આરોગ્ય, રોગ વ્યવસ્થાપન અને પ્રાણીઓની વંધ્યત્વની ચિંતાઓના નિર્ણાયક ક્ષેત્રોને સંબોધિત કરે છે.
આ માટે રાજ્યની પશુચિકિત્સા યુનિવર્સિટીઓ રાજ્યના પશુપાલન વિભાગો સાથે ગાઢ સંકલનમાં રહીને વિવિધ જિલ્લાઓમાં વર્કશોપ, જાગૃતિ શિબિરો અને સેમિનારોનું નેતૃત્વ કરશે. આ જોડાણનો ઉદ્દેશ રોગ નિયંત્રણ, યોગ્ય પોષણ અને પશુધન માટે સમયસર તબીબી હસ્તક્ષેપ પર મહત્ત્વપૂર્ણ જાણકારીનો પ્રસાર કરવાનો છે. મહત્વનું છે કે, આ જિલ્લાઓમાં મહત્વાકાંક્ષી વિદ્યાર્થીઓ પ્રાયોગિક તાલીમ સત્રોમાં પણ ભાગ લેશે, જે વૈજ્ઞાનિક પશુધન વ્યવસ્થાપન તકનીકોની તેમની પકડમાં વધારો કરશે. આ શિબિરોમાં ઓછામાં ઓછા 250 ખેડૂતો અને માલિકોને જોડવાની ઇચ્છા રાખવામાં આવી છે, જે તેમને તેમના પશુધનના પ્રજોત્પત્તિ સ્વાસ્થ્ય અને એકંદર ઉત્પાદકતામાં વધારો કરવા માટે કાર્યવાહી કરી શકાય તેવી આંતરદૃષ્ટિ પ્રદાન કરે છે.
ઇન્ડિયન ઇમ્યુનોલોજિકલ લિમિટેડના નિષ્ણાતો સાથે જોડાણ આવશ્યક પોષક તત્વોના સપ્લિમેન્ટ્સ, ખનિજ મિશ્રણો, કૃમિનાશકો અને દવાઓની જોગવાઈને સુનિશ્ચિત કરીને આ પહેલની અસરકારકતામાં વધારો કરે છે. આ સર્વગ્રાહી અભિગમ ખેડૂત સમુદાયને સશક્ત બનાવવાનો છે, તેમને દેશના અમૂલ્ય પશુધનની સુખાકારી અને સમૃદ્ધિને પ્રોત્સાહન આપવા માટે જ્ઞાન અને નક્કર સંસાધનો બંને પ્રદાન કરે છે.
વિભાગની દીર્ઘદષ્ટિ પ્રગટ થાય છે, આ પ્રયાસો ગ્રામીણ સમુદાયો પર દૂરગામી અસર કરશે, તેમની સામાજિક-આર્થિક સંભાવનાઓને ઊંચે લઈ જશે અને વૈશ્વિક પશુધન બજારમાં એક મુખ્ય ખેલાડી તરીકે ભારતની સ્થિતિને સુદૃઢ બનાવશે તેવી અપેક્ષા છે. જ્ઞાન, સંસાધનો અને વ્યૂહાત્મક આયોજનનો સંગમ પશુપાલન અને ડેરીંગ વિભાગની તંદુરસ્ત, વધુ સમૃદ્ધ રાષ્ટ્ર પ્રત્યેની પ્રતિબદ્ધતાને રેખાંકિત કરે છે.
CB/GP/JD
(Visitor Counter : 99
વેપાર અને ઉદ્યોગ મંત્રાલય
મંત્રીમંડળે હિમાચલ પ્રદેશ અને ઉત્તરાખંડ માટે ઔદ્યોગિક વિકાસ યોજના, 2017 હેઠળ વધારાની જરૂરિયાતને મંજૂરી આપી
રૂ.1164 કરોડના વધારાના નાણાકીય ખર્ચને મંજૂરી
આદરણીય પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે હિમાચલ પ્રદેશ અને ઉત્તરાખંડ માટે ઔદ્યોગિક વિકાસ યોજના , 2017 માટે રૂ. 1164.53 કરોડની રકમને મંજૂરી આપી છે.
ભારત સરકારે વર્ષ 2018માં, 23 એપ્રિલ ૨૦૧૮ તારીખનાં જાહેરનામા નં.2/2018–એસ.પી.એસ. અંતર્ગત ઔદ્યોગિક વિકાસ યોજના, 2017ની જાહેરાત હિમાચલ પ્રદેશ અને ઉત્તરાખંડ રાજ્ય માટે કરી હતી, જેમાં આ યોજના હેઠળ કુલ રૂ.131.90 કરોડનો નાણાકીય ખર્ચ થયો હતો. આ ફાળવેલ ભંડોળ નાણાકીય વર્ષ 2021-22 દરમિયાન ખતમ થઈ ગયું છે. ઉપરાંત વર્ષ 2028-2029 સુધી પ્રતિબદ્ધ જવાબદારીઓ પૂર્ણ કરવા માટે વધારાનાં ભંડોળની જરૂરિયાત રૂ.1164.53 કરોડ છે. આ વધારાનાં નાણાકીય ખર્ચની ફાળવણી માટે ઔદ્યોગિક વિકાસ યોજના, 2017 હેઠળ મંત્રીમંડળની મંજૂરી માગવામાં આવી હતી.
- મંત્રીમંડળની આજે યોજાયેલી બેઠકમાં 2028-29 સુધી આ યોજના હેઠળ પ્રતિબદ્ધ જવાબદારીઓને પહોંચી વળવા વધારાના ભંડોળની જરૂરિયાત માટે હિમાચલ પ્રદેશ અને ઉત્તરાખંડ માટે કેન્દ્રીય ઔદ્યોગિક વિકાસ યોજના 2017 માટે વાણિજ્ય અને ઉદ્યોગ મંત્રાલય, ઉદ્યોગ અને આંતરિક વેપાર વિભાગનાં પ્રોત્સાહનનાં વિભાગનાં પ્રસ્તાવ પર વિચાર કરીને તેને મંજૂરી આપવામાં આવી હતી. ઉપરોક્ત યોજના હેઠળ વધારાના ભંડોળની મંજૂરી અનુસાર, આ યોજના હેઠળ નીચેના પ્રોત્સાહનોને લાભ મળશે.
- ક્રેડિટની સુલભતા માટે કેન્દ્રીય મૂડી રોકાણ પ્રોત્સાહન :
તમામ પાત્રતા ધરાવતા નવા ઔદ્યોગિક એકમો અને વર્તમાન ઔદ્યોગિક એકમોને હિમાચલ પ્રદેશ અને ઉત્તરાખંડમાં ક્યાંય પણ સ્થિત ઉત્પાદન અને સેવા ક્ષેત્રમાં તેમના નોંધપાત્ર વિસ્તરણ પર રૂ. 5.00 કરોડની ઉપલી મર્યાદા સાથે પ્લાન્ટ અને મશીનરીમાં રોકાણના 30 ટકાના દરે એક્સેસ ટુ ક્રેડિટ  માટે સેન્ટ્રલ કેપિટલ ઇન્વેસ્ટમેન્ટ ઇન્સેન્ટિવ પ્રદાન કરવામાં આવશે.
- સેન્ટ્રલ કોમ્પ્રિહેન્સિવ ઇન્સ્યોરન્સ ઇન્સેન્ટિવ :
એચપી અને ઉત્તરાખંડમાં ક્યાંય પણ સ્થિત તમામ પાત્રતા ધરાવતા નવા ઔદ્યોગિક એકમો અને વર્તમાન ઔદ્યોગિક એકમો તેમના નોંધપાત્ર વિસ્તરણ પર વાણિજ્યિક ઉત્પાદન/કામગીરી શરૂ થયાની તારીખથી મહત્તમ 5 વર્ષ માટે મકાન અને પ્લાન્ટ અને મશીનરીના વીમા પર 100 ટકા વીમા પ્રીમિયમની ભરપાઈ માટે પાત્ર બનશે.
- તેમાં સામેલ ખર્ચઃ
હિમાચલ પ્રદેશ અને ઉત્તરાખંડ રાજ્ય માટે આઇડીએસ, 2017નો નાણાકીય ખર્ચ ફક્ત રૂ. 131.90 કરોડ હતો, જે વર્ષ 2021-2022 દરમિયાન રીલિઝ કરવામાં આવ્યો હતો. ઉપરાંત વર્ષ 2028-29 સુધી આ યોજના હેઠળ ભંડોળની વધારાની જરૂરિયાત મારફતે પ્રતિબદ્ધ જવાબદારીઓને પહોંચી વળવા મંત્રીમંડળે આ યોજના હેઠળ રૂ. 1164.53 કરોડનાં વધારાનાં નાણાકીય ખર્ચને મંજૂરી આપી છે.
૭૭૪ નોંધાયેલા એકમો દ્વારા લગભગ ૪૮૬૦૭ લોકો માટે સીધી રોજગારની તકો ઉભી થવાની ધારણા છે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 44
પ્રધાનમંત્રીનું કાર્યાલય
વી. એસ. નાયપૉલના નિધન પર પ્રધાનમંત્રીએ શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ વી. એસ. નાયપૉલના નિધન પર શોક વ્યક્ત કર્યો હતો.
પ્રધાનમંત્રીએ કહ્યું કે, “સર વી. એસ. નાયપૉલ તેમના વ્યાપક કાર્યો માટે હંમેશા યાદ રહેશે, જેમાં ઈતિહાસ, સંસ્કૃતિ, સંસ્થાનવાદ, રાજનીતિ અને જેવા વિવિધ વિષયોનો સમાવેશ થાય છે. તેમના નિધનથી સાહિત્ય જગતને મોટી ખોટ પડી છે. દુઃખની આ ઘડીમાં તેમના પરિવારજનો અને શુભેચ્છકો પ્રત્યે મારી સંવેદના વ્યક્ત કરું છું.”
RP
(Visitor Counter : 59
મંત્રીમંડળ
મંત્રીમંડળે સર્વે નં. 408, જલંધર કેન્ટમાં કેન્દ્રીય વિદ્યાલયના નિર્માણ માટે કેન્દ્રીય વિદ્યાલય સંગઠનને સંરક્ષણની 7.5 એકર જમીન હસ્તાંતરિત કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સર્વે નં. 408, જલંધર કેન્ટમાં કેન્દ્રીય વિદ્યાલય નં. 04ના નિર્માણ માટે કેન્દ્રીય વિદ્યાલય સંગઠનને રૂ. 1 પ્રતિ વર્ષના નજીવા ભાડા પટ્ટા પર 7.5 એકર એ-1 સંરક્ષણ જમીન હસ્તાંતરિત કરવા માટે મંજૂરી આપી દીધી છે.
પૃષ્ઠભૂમિ :
જો કે જલંધર કેન્ટના કેન્દ્રીય વિદ્યાલય નં. 04નું સંચાલન જલંધરની સર્વે સંખ્યા 408માં આવેલા કુલવંત હોલની સામેના એમઈએસ ભવનથી તાત્કાલિક જરૂરિયાતના આધાર પર વર્ષ 1987થી થઈ રહ્યું છે. આ એ-1 સંરક્ષણ જમીન 26 એકરમાં ફેલાયેલી છે. જો કે જલંધર કેન્ટના કેન્દ્રીય વિદ્યાલય નં. 04માં કુલ 1346 બાળકો અભ્યાસ કરી રહ્યા છે. કેન્દ્રીય વિદ્યાલય સંગઠન દ્વારા પોતાના સ્થાયી વિદ્યાલય ભવનના નિર્માણથી શાળા પ્રશાસનમાં કાર્યરત કર્મચારીઓની શૈક્ષણિક જરૂરિયાતને પૂર્ણ કરવા ઉત્તમ ઈન્ફ્રાસ્ટ્રક્ટર તૈયાર કરવામાં મદદ મળશે. વિદ્યાલય ભવનનું નિર્માણ પૂર્ણ થયા બાદ બાકી 18.5 એકર જમીન સેનાને હસ્તાંતરિત કરી દેવામાં આવશે.
NP/J.Khunt/GP/RP
(Visitor Counter : 118
સ્વાસ્થ્ય અને પરિવાર કલ્યાણ મંત્રાલય
ભારતે 75 લાખથી વધુ સાજા થયેલા દર્દીઓની સંખ્યા સાથે વૈશ્વિક રેન્કિંગમાં સર્વોચ્ય સ્થાન જાળવી રાખ્યું
સક્રિય કેસમની ટકાવારીમાં છેલ્લા 2 મહિનામાં 3 ગણા કરતા વધુ ઘટાડો થયો
ભારતે કુલ 11 કરોડ પરીક્ષણ કરવાનું સીમાચિન્હ પાર કર્યું
ભારતે સાજા થયેલા દર્દીઓની વધુ સંખ્યા સાથે વૈશ્વિક રેન્કિંગમાં સર્વોચ્ય સ્થાન જાળવી રાખ્યું છે. કુલ સાજા થયેલા દર્દીઓની સંખ્યા આજે 75 લાખને પાર કરી ગઈ છે .
દેશમાં છેલ્લા 24 કલાકમાં 53,285 દર્દીઓ સ્વસ્થ થયા છે.
સક્રિય કેસમાં સતત ઘટાડાનું વલણ જળવાઈ રહ્યું છે. ભારતમાં કુલ સક્રિય કેસ 5,61,908 છે.
સક્રિય કેસ દેશના કુલ પોઝિટીવ કેસના માત્ર 6.83% છે.
માત્ર બે મહિનાના ગાળામાં સક્રિય કેસની ટકાવારીમાં 3 ગણાથી વધુ ઘટાડો થયો છે. 3 જી સપ્ટેમ્બરના રોજ, સક્રિય કેસની ટકાવારી 21.16% હતી.
ભારતે જાન્યુઆરી 2020થી કોવિડ-19ના સંચિત પરીક્ષણોની સંખ્યામાં નોંધપાત્ર વધારો દર્શાવ્યો છે. વિસ્તૃત પરીક્ષણથી વહેલી તકે ઓળખ અને યોગ્ય સારવાર થઈ છે. તે સંખ્યા આજે કુલ 11 કરોડ  પરીક્ષણોની સાથે સીમાચિહ્ન પાર કરી ગઈ છે.
દેશની પરીક્ષણ ક્ષમતાએ દેશભરમાં 2037 લેબ્સ સાથે કેન્દ્ર અને રાજ્ય / કેન્દ્રશાસિત પ્રદેશ સરકારના સહયોગી પ્રયાસોથી અનેકગણી વૃદ્ધિ કરી છે.
રાષ્ટ્રીય સાજા થવાના દરમાં સતત વધારાથી સાજા થવાની વધુ સંખ્યા પણ પ્રતિબિંબિત થાય છે, જે હાલમાં 91.68% છે
છેલ્લા 24 કલાકમાં સાજા થયેલા કેસમાંથી 78% કેસ 10 રાજ્યો / કેન્દ્રશાસિત પ્રદેશના છે. કેરળ અને કર્ણાટકમાં 8000થી વધુ કેસ નોંધાયા છે. દિલ્હી અને પશ્ચિમ બંગાળમાં 4000થી વધુ કેસ નોંધાયા છે.
દેશમાં છેલ્લા 24 કલાકમાં 45,321 પુષ્ટિ થયેલા કેસ નોંધાયા છે.
નવા કેસમાંથી 80% કેસ દસ રાજ્યો / કેન્દ્રશાસિત પ્રદેશમાં કેન્દ્રિત છે. 7,025 નવા કેસ સાથે કેરળ પ્રથમ સ્થાને રહ્યું છે, જ્યારે દિલ્હી અને મહારાષ્ટ્રમાં દૈનિક 5000થી વધુ નવા કેસ નોંધાયા છે.
છેલ્લા 24 કલાકમાં 496 લોકોના મૃત્યુ નોંધાયા છે.
છેલ્લાં 24 કલાકમાં 10 રાજ્યો અને કેન્દ્રશાસિત પ્રદેશોમાં 82% જેટલા લોકોના મૃત્યુ થયા છે.
ગઈકાલે નોંધાયેલાં મૃત્યુઆંકમાંથી 22% મૃત્યુ મહારાષ્ટ્રમાં  જ્યારે પશ્ચિમ બંગાળમાં 59 મૃત્યુ થયાં છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193.53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 8.60 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
8,60,46,365
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 8.60 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 96
રાષ્ટ્રપતિ સચિવાલય
રાષ્ટ્રપતિએ શ્રી આર. વેંકટરમણને તેમની જન્મજયંતી નિમિત્તે પુષ્પાંજલિ અર્પણ કરી
રાષ્ટ્રપતિ શ્રી રામ નાથ કોવિંદે આજે  રાષ્ટ્રપતિ ભવન ખાતે ભારતના ભૂતપૂર્વ રાષ્ટ્રપતિ શ્રી આર. વેંકટરમણને તેમની જન્મજયંતી નિમિત્તે પુષ્પાંજલિ અર્પણ કરી હતી. રાષ્ટ્રપતિ અને રાષ્ટ્રપતિ ભવનના અધિકારીઓએ શ્રી આર. વેંકટરમણની છબી સમક્ષ શ્રદ્ધાંજલિ આપી હતી.
SD/GP/BT
(Visitor Counter : 131
ઉપરાષ્ટ્રપતિ સચિવાલય
ઉપરાષ્ટ્રપતિએ ઈદ-ઉલ-ફિત્રની પૂર્વ સંધ્યાએ રાષ્ટ્રને શુભેચ્છા પાઠવી
ઉપરાષ્ટ્રપતિ, શ્રી એમ. વેંકૈયા નાયડુએ ઈદ-ઉલ-ફિત્રના શુભ અવસર પર રાષ્ટ્રને શુભેચ્છા પાઠવી છે. તેમના સંદેશનું સંપૂર્ણ લખાણ નીચે મુજબ છે-
"ઈદ-ઉલ-ફિત્ર"ના શુભ અવસર પર, હું આપણા દેશવાસીઓને મારી હાર્દિક શુભેચ્છાઓ અને શુભકામનાઓ આપું છું.
પવિત્ર રમઝાન માસની પૂર્ણાહુતિ નિમિત્તે ઉજવવામાં આવે છે, ઈદ-ઉલ-ફિત્રનો તહેવાર એ ઈશ્વર પ્રત્યે સાચી ભક્તિ, પરોપકાર અને કૃતજ્ઞતા વ્યક્ત કરવાનો ઉત્સવ છે.
મને આશા છે કે આ તહેવાર ઉદારતાની ભાવનાને મજબૂત કરશે અને લોકોને એકબીજાની નજીક લાવશે અને તેમને મિત્રતા, ભાઈચારો, પ્રેમ અને પરસ્પર આદરના દોરથી જોડશે.
હું ઈચ્છું છું કે ઈદ-ઉલ-ફિત્રના આ તહેવાર સાથે સંકળાયેલા પવિત્ર અને ઉમદા આદર્શો આપણા જીવનમાં શાંતિ, સૌહાર્દ અને આનંદ લાવે."
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 121
પ્રધાનમંત્રીનું કાર્યાલય
પ્રધાનમંત્રીએ કોલસા અને ખાણકામ ક્ષેત્રને પ્રોત્સાહન આપવા અંગે ચર્ચા કરવા બેઠક યોજી
પ્રધાનમંત્રી શ્રી નરેન્દ્ર મોદીએ કોવિડ-19 રોગચાળાની સ્થિતિને ધ્યાને રાખીને અર્થતંત્રને પ્રોત્સાહન આપવા માટે ખનીજ અને કોલસા ક્ષેત્રોમાં સંભવિત આર્થિક સુધારા વિશે ચર્ચાવિચારણા કરવા માટે આજે એક વિસ્તૃત બેઠકનું આયોજન કર્યું હતું. આ બેઠકમાં સ્થાનિક સ્ત્રોતોમાંથી ખનિજ સંસાધનોની પ્રચૂર ઉપલબ્ધતા સરળતાપૂર્વક સુનિશ્ચિત કરવા, ઉત્ખનન વધારવા, રોકાણ અને આધુનિક ટેકનોલોજીને સ્વીકારવા, પારદર્શક અને કુશળ પ્રક્રિયાઓના માધ્યમથી મોટા પાયે રોજગારીની તકોનું સર્જન કરવા માટે ચર્ચા કરી હતી.
આ બેઠકમાં ખનીજની વધારાની ખાણોની હરાજી, હરાજીમાં મોટા પાયે ભાગીદારીને પ્રોત્સાહન આપવા, ખનિજ સંસાધનોનું ઉત્પાદન વધારવા તથા ખનિજ અને એના વહનના ખર્ચમાં ઘટાડો કરવા તેમજ વાણિજ્યિક પ્રક્રિયામાં સરળતા વધારવાની સાથે સાથે પર્યાવરણની દ્રષ્ટિએ ટકાઉ વિકાસ સહિત કાર્બનના ઉત્સર્જનમાં ઘટાડો કરવા પર ચર્ચા વિચારણા કરી હતી.
આ દરમિયાન હરાજીના માળખામાં સુધારો કરવા, અસરકારક અને કાર્યદક્ષ સંસ્થાગત વ્યવસ્થાપન કરવા, ઉત્ખનન અને ખાણકામમાં ખાનગી ક્ષેત્રની ભાગીદારી વધારવા, સરકારી ક્ષેત્રને વધારા પ્રતિસ્પર્ધી બનાવવાની સાથે સાથે ખનિજ વિકાસ ભંડોળના માધ્યમથી સામુદાયિક વિકાસ સંબંધિત કામગીરીઓને વ્યાપક બનાવવાથી સંબંધિત મુદ્દાઓ પર પણ ચર્ચા કરી હતી. સ્થાનિક પુરવઠા માટે દરિયાઈ માર્ગોનો ઉપયોગ કરવા સહિત ખનિજની નિકાસ સંબંધિત માળખાગત સુવિધાઓ વધારવા અને એને શ્રેષ્ઠ બનાવવા પણ ચર્ચા વિચારણા કરી હતી.
આ બેઠકમાં સંભવિત સુધારાઓ માટે ખાણોમાંથી કોલસાનું રેલવે સ્લાઇડિંગ સુધી વહન કરવા માટે કુશળ અને પર્યાવરણની દ્રષ્ટિએ સુદ્રઢ ફર્સ્ટ માઇલ કનેક્ટિવિટી, રેલવે વેગનો પર ઓટોમેટિક ચઢાવવા, કોલસાનું ગેસિફિકેશન અને લિક્વિડેશન, કોલ બેડ મિથનના ઉત્ખનન પર પણ ચર્ચા થઈ હતી.
પ્રધાનમંત્રી શ્રી નરેન્દ્ર મોદીએ રોજગારીની તકો વધારવા અને વિકાસને પ્રોત્સાહન આપવા ખનીજ ક્ષેત્રનાં યોગદાનની સમીક્ષા કરી હતી. તેમણે ખનિજોના ઉત્પાદન અને દેશની અંદર એના પ્રોસેસિંગના ક્ષેત્રમાં દેશની સ્વનિર્ભરતામાં સુધારો કરવા પર વિશેષ ધ્યાન કેન્દ્રિત કર્યું હતું. તેમણે કહ્યું હતું કે, ખનિજ ક્ષેત્રને પોતાની કામગીરી આંતરરાષ્ટ્રીય માપદંડોને અનુરૂપ બનાવવી જોઈએ. તેમણે આ માટે એક કાર્યયોજના બનાવવાની સલાહ આપી હતી. તેમણે કુશળતાપૂર્વક ખાણકામ કરવા માટે અદ્યતન ટેકનોલોજીનો ઉપયોગ કરવાનો આગ્રહ કર્યો હતો. તેમણે મંજૂરી મેળવવામાં વિલંબ ઘટાડવા અને અર્થતંત્રને પ્રોત્સાહન આપવા ખાનગી રોકાણ વધારવાની પ્રક્રિયાને વધારે સરળ બનાવવા રાજ્યો સાથે ભાગીદારી કરવાના લક્ષ્યાંકને નિર્ધારિત કરવાની સૂચના આપી હતી. તેમણે ચાલુ વર્ષે દેશમાં કોલસાનો પુરવઠો મોટા પાયે ઉપલબ્ધ હોવાથી થર્મલ કોલસાની આયાત ઘટાડવાનો લક્ષ્યાંક બનાવવાની સૂચના પણ આપી હતી.
GP/DS
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 60.38 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 46,164 નવા કેસ નોંધાયા
- સક્રિય કેસ કુલ કેસનાં 1.03% થયા
- ભારતમાં સક્રિય કેસનું ભારણ 3,33,725 થયું
- સાજા થવાનો દર હાલમાં 97.63% નોંધાયો
- છેલ્લા 24 કલાકમાં 34,159 દર્દીઓ સાજા થયા, કુલ વધીને 3,17,88,440 દર્દીઓ સાજા થયા
- સાપ્તાહિક પોઝિટિવીટી દર છેલ્લા 62 દિવસથી 3% કરતા ઓછો થઈ ગયો છે, હાલમાં 2.02% છે
- દૈનિક પોઝિટિવીટી દર 2.58% પહોંચ્યો, જે છેલ્લા 31 દિવસથી 3%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 51.31 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગત: https://pib.gov.in/PressReleasePage.aspx?PRID=1749129
આયુષ મંત્રાલયે મીડિયાના એક વર્ગ દ્વારા આયુષ-64 અંગે કરાતા અયોગ્ય રિપોર્ટિંગની આકરી નિંદા કરી
વિગત: https://pib.gov.in/PressReleasePage.aspx?PRID=1749138
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 108
આર્થિક બાબતો પર મંત્રીમંડળીય સમિતિ
મંત્રીમંડળે નોર્થ ઇસ્ટર્ન રિજન પાવર સિસ્ટમ ઇમ્પ્રૂવમેન્ટ પ્રોજેક્ટના સુધારેલા અંદાજિત ખર્ચને મંજૂરી આપીઃ પ્રોજેક્ટનો ઉદ્દેશ પૂર્વોત્તરના છ રાજ્યોમાં આંતરરાજ્ય ટ્રાન્સમિશન અને વિતરણ વ્યવસ્થાને મજબૂત કરવાનો છે
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે આયોજિત આર્થિક બાબતો પરની મંત્રીમંડળીય સમિતિએ નોર્થ ઇસ્ટર્ન રિજન પાવર સિસ્ટમ ઇમ્પ્રૂવમેન્ટ પ્રોજેક્ટ ના સંશોધિત ખર્ચ અંદાજ ને મંજૂરી આપી છે, જે અંદાજે રૂ. 6,700 કરોડ છે. આ પૂર્વોત્તર ભારતના રાજ્યોમાં આંતર-રાજ્ય ટ્રાન્સમિશન અને વિતરણ વ્યવસ્થાઓને મજબૂત કરીને આર્થિક વિકાસને વેગ આપવાની દિશામાં મોટું પગલું છે.
આ યોજનાનો અમલ વીજ મંત્રાલયના જાહેર સાહસના એક  પાવરગ્રીડ દ્વારા થઈ રહ્યો છે, જેની સાથે પૂર્વોત્તરના છ લાભાર્થી રાજ્યો આસામ, મણિપુર, મેઘાલય, મિઝોરમ, નાગાલેન્ડ અને ત્રિપુરા જોડાયેલા છે. આ યોજના ડિસેમ્બર, 2021માં કાર્યરત કરવાનો લક્ષ્યાંક છે. આ પ્રોજેક્ટ કાર્યરત થયા પછી પ્રોજેક્ટની માલિકી અને જાળવણી પૂર્વોત્તર રાજ્યની સંબંધિત વીજકંપનીઓ કરશે.
પ્રોજેકટનો મુખ્ય ઉદ્દેશ સરકારની પૂર્વોત્તરના વિસ્તારની સંપૂર્ણ આર્થિક વિકાસ માટેની પ્રતિબદ્ધતા છે તથા પૂર્વોત્તરના રાજ્યોમાં આંતર-રાજ્ય ટ્રાન્સમિશન અને વિતરણ માળખાગત સુવિધાઓને મજબૂત કરવાનો છે.
આ યોજનાનો અમલ થવાથી પૂર્વોત્તરના વિસ્તારના રાજ્યો માટે વિશ્વસનિય પાવરગ્રિડ ઊભી થશે અને એમાં સુધારો થશે. વળી આ રાજ્યો આગામી લોડ સેન્ટર્સ સાથે જોડાશે, જેથી ઉત્તર પૂર્વ વિસ્તારમાં તમામ કેટેગરીઓના લાભાર્થી ઉપભોક્તાઓને ગ્રિડ સાથે જોડાણનો લાભ મળશે.
આ યોજનાથી આ રાજ્યોનો માથાદીઠ વીજવપરાશ વધશે અને પૂર્વોત્તર રાજ્યના કુલ આર્થિક વિકાસમાં પ્રદાન કરશે.
આ યોજનાનો અમલ કરનારી કંપનીઓ કે સંસ્થાઓ નિર્માણકાર્ય દરમિયાન મોટી સંખ્યામાં સ્થાનિક લોકોની ભરતી કરશે, જેનાથી પૂર્વોત્તર રાજ્યોના કુશળ અને બિનકુશળ લોકોને મોટી સંખ્યામાં રોજગારી મળશે.
વળી આ પ્રોજેક્ટ પૂર્ણ થયા પછી આ નવી અસ્કયામતની નિયત ધારાધોરણો મુજબ કામગીરી અને જાળવણી માટે વધારાના લોકોની જરૂર પડશે, જેનાથી પૂર્વોત્તરના રાજ્યો માટે મોટી સંખ્યામાં રોજગારીની તકો પેદા થશે.
પૃષ્ઠભૂમિઃ
આ યોજનાને ડિસેમ્બર, 2014માં શરૂઆતમાં વીજ મંત્રાલયની કેન્દ્રીય વીજ યોજના તરીકે મંજૂરી મળી હતી. આ યોજનાનાં ખર્ચનું વહન વિશ્વ બેંક અને વીજ મંત્રાલયના અંદાજપત્રીય ટેકા દ્વારા ભારત સરકાર 50:50ના ધોરણે કરે છે, જેમાં રૂ. 89 કરોડના ક્ષમતા નિર્માણનો હિસ્સો સામેલ છે, જેનું સંપૂર્ણપણે વહન ભારત સરકાર કરે છે.
SD/GP/BT
(
નાગરિક ઉડ્ડયન મંત્રાલય
મંત્રીમંડળે ભારત અને અફઘાનિસ્તાન વચ્ચે સુધારેલી હવાઈ સેવાના કરાર પર હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને અફઘાનિસ્તાન વચ્ચે સુધારેલી હવાઈ સેવા સમજૂતી પર હસ્તાક્ષર કરવાની મંજૂરી આપી દીધી છે.
સુધારેલી હવાઈ સેવા કરાર બંને દેશ વચ્ચે નાગરિક ઉડ્ડયન સંબંધોમાં મહત્વપૂર્ણ સીમાચિહ્ન સૂચવે છે અને નાગરિક ઉડ્ડયન ક્ષેત્રે થયેલા વિકાસ સાથે સુસંગતતા લાવતાં બંને દેશ વચ્ચે મોટા વેપાર, રોકાણો, પર્યટન અને સાંસ્કૃતિક આદાનપ્રદાનને ઉત્તેજિત કરવાની સંભાવના છે. તે વધતી અને સીમલેસ કનેક્ટિવિટી માટે સક્ષમ વાતાવરણ પ્રદાન કરશે, જ્યારે બંને પક્ષના વાહકોને વધુ સલામતી અને સુરક્ષાની ખાતરી આપતી વેપારી તકો પ્રદાન કરશે.
SD/GP/BT
(
રાષ્ટ્રપતિ સચિવાલય
આંતરરાષ્ટ્રીય મહિલા દિવસની પૂર્વ સંધ્યાએ ભારતના રાષ્ટ્રપતિનો સંદેશ
દર વર્ષે 8 માર્ચે મનાવવામાં આવતા આંતરરાષ્ટ્રીય મહિલા દિવસની પૂર્વ સંધ્યાએ ભારતના રાષ્ટ્રપતિ શ્રી રામ નાથ કોવિંદે તેમના સંદેશમાં કહ્યું છે:-
“હું આંતરરાષ્ટ્રીય મહિલા દિવસ પર તમામ મહિલાઓને હાર્દિક શુભેચ્છાઓ અને શુભેચ્છાઓ આપું છું.
આજે જ્યારે વિશ્વ સતત બદલાઈ રહ્યું છે, ત્યારે ભારતીય મહિલાઓ તેમના વ્યક્તિગત અને સામાજિક જીવનમાં તેમજ રાષ્ટ્રીય ક્ષેત્રે નોંધપાત્ર પ્રભાવ પાડી રહી છે. તેઓ આપણા દેશની વિકાસ પ્રક્રિયામાં પણ મહત્વપૂર્ણ ભૂમિકા ભજવી રહ્યા છે. આપણી દીકરીઓને આત્મનિર્ભર બનાવવા માટે તેમને સશક્ત બનાવવું મહત્વપૂર્ણ છે. તે તેમને તેમના પરિવાર, સમાજ અને રાષ્ટ્ર પ્રત્યેની તેમની જવાબદારીઓ નિભાવતી વખતે પણ તેમની આકાંક્ષાઓને પ્રાપ્ત કરવામાં સક્ષમ બનાવશે.
આ દિવસ મહિલાઓની સુરક્ષા, ગૌરવ અને સમૃદ્ધિ સુનિશ્ચિત કરવાના આપણા સંકલ્પને પુનરાવર્તિત કરવાનો પણ એક પ્રસંગ છે. આપણે આપણી બહેનો અને પુત્રીઓને તેમની ક્ષમતાનો અહેસાસ કરવાની તક આપવી જોઈએ અને તેથી રાષ્ટ્ર નિર્માણમાં યોગદાન આપવું જોઈએ.
રાષ્ટ્રપતિનો સંદેશ જોવા માટે અહીં ક્લિક કરો
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 256
મંત્રીમંડળ
મંત્રીમંડળે ઘરકામ કરતાં કામદારોની ભરતીમાં સહયોગ સ્થાપિત કરવા ભારત અને કુવૈત વચ્ચે થયેલા સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ઘરકામ કરતાં કામદારોની ભરતીમાં સહયોગ સ્થાપિત કરવા માટે ભારત અને કુવૈત વચ્ચે સમજૂતીકરાર પર થયેલા હસ્તાક્ષરને મંજૂરી આપી દીધી છે.
વિગત
આ સમજૂતી કરાર ઘરકામ કરતાં કામદારો સાથે સંબંધિત બાબતોમાં સહયોગ માટે એક માળખાગત સુવિધા પ્રદાન કરે છે અને કુવૈતમાં કાર્યરત મહિલા કામદારો સહિત તમામ ભારતીય ઘરગથ્થું કામદારો માટે મજબૂત સુરક્ષા પ્રદાન કરે છે. શરૂઆતમાં આ સમજૂતીકરાર પાંચ વર્ષની સમયગાળા માટે કાયદેસર છે અને એમાં ઓટોમેટિક નવીનીકરણની જોગવાઈ સમાયેલી છે.
વ્યૂહરચનાનો અમલ
આ સમજૂતી કરાર અંતર્ગત આ એમઓયુનાં અમલ સાથે કાર્યવાહી કરવા માટે એક સંયુક્ત સમિતિની રચના કરવામાં આવશે.
મુખ્ય અસર
આ સમજૂતી કરાર બંને દેશો વચ્ચે ઘરકામ કરતાં કામદારો સંબંધિત બાબતોમાં દ્વિપક્ષીય સહયોગને પ્રોત્સાહન આપશે.
લાભાર્થી
કુવૈતમાં લગભગ 3,00,000 ભારતીય ઘરગથ્થું કામદારો છે. તેમાં લગભગ 90,000 મહિલા વિવિધ ઘરોમાં કામદારોનો સમાવેશ થાય છે.
NP/J.Khunt/GP
(Visitor Counter : 141